പാകിസ്ഥാനില് പോളിയോ വാക്സിനേഷന് സംഘത്തിനെതിരെ ആക്രമണം : 1 മരണം ഇസ്ലാമാബാദ് :പാകിസ്ഥാനില് പോളിയോ വാക്സിനേഷന് സംഘത്തിന് നേരേയുണ്ടായ ആക്രമണത്തില് 1 മരണം. വടക്കു പടിഞ്ഞാറന് പാകിസ്ഥാനിലെ ഖൈബര് പഖ്തൂണ്ഖ്വ പ്രവശ്യയിലാണ് സംഭവം. പെഷവാര് ജില്ലയിലെ ദൗദ്സായി പ്രദേശത്ത് ബൈക്കില് എത്തിയ അജ്ഞാതരായ അക്രമികള് സംഘത്തിന്റെ സുരക്ഷാ ചുമതലയുണ്ടായിരുന്ന പൊലീസ് കോണ്സ്റ്റബിളിന് നേരെ വെടിയുതിര്ക്കുകയായിരുന്നു. സംഭവത്തില് കേസ് രജിസ്റ്റര് ചെയ്ത പോലീസ് അന്വേഷണം ആരംഭിച്ചു. പൊലീസുകാരന് പോളിയോ സംഘത്തിനൊപ്പം വീട്ടിലേക്ക് മടങ്ങുമ്ബോഴാണ് കൃത്യം നടന്നതെന്ന് പോലീസ് പറഞ്ഞു. വാക്സിനേഷന് പ്രവര്ത്തനങ്ങളില് ഏര്പ്പെട്ടിരിക്കുന്ന ആരോഗ്യ പ്രവര്ത്തകരും അവരുടെ സുരക്ഷാ ചുമതലയുള്ള ഉദ്യോഗസ്ഥര്ക്കും നേരേ പാകിസ്ഥാനില് ആക്രമണങ്ങള് പതിവാണ്. പോളിയോ വാക്സിന് വന്ധ്യതയ്ക്ക് കാരണമാകുമെന്ന് അരോപിച്ചാണ് തീവ്രവാദികള് പ്രതിരോധ പ്രവര്ത്തകര്ക്ക് നേരേ ആക്രമണം അഴിച്ച് വിടുന്നത്.